شەفەق نیوز/ پۆریس جۆنسۆن سەرۆک وەزیرەیل بەریتانیا، لە سەردانەگەی ئەرا پۆلەندا، ئمڕوو سێشەممە، دووپات کرد ک خوەرئاوا ئەوەسا وەردەوام زوور تیارێدە بان رژیم ڤلادیمێر پوتین سەرۆک رووسیا تا مەوقەی نادیاریگ.
جۆنسۆن ئەرا رووژنامەوانەیل وت: پوتین خاس مەزەنەی یەکڕزی و نیاز خوەرئاوا و ئەو ناوچەیل جەهان نەکرد. 
جۆنسۆن هەمیش وت: رووسیا سووکایەتی قە ئارەزوو گەل ئۆکرانیا لە وەرگریکردن لە وڵاتەگەی کرد.
وتیش: ئەوەسا لە زوور ئابووری وەردەوام بۊمن، ک وە گشت ئاشکراییگ کاریگەری وەشیوەی فرە گەورەیگ دیرێد، ئیمە ئامادەیمن خەسیەو بکەیمن، و تا ئەوەنە خوازێد وەردەوام بۊمن.
سەرۆک وەزیرەیل بەریتانیا دووپات کرد ک وڵاتەگەی ئامادەس ئەرا پێشوازیکردن لە پەنابەرویل ئۆکرانیا،  و هەمیش وت: چەسپیان ناوچەی قەیەغەی فڕۆکەوانی لەبان ئۆکرانیا لەی وەختە وەپیمان نێکریەێد.
